ขออนุญาตสอบถามเป็นความรู้และเพื่อให้มั่นใจนะคะ 1. คน 2 คน ที่ไม่มีเชื้อ HIV 100% มีเพศสัมพันธ์โดยไม่ได้ป้องกัน สามารถติดเชื้อ HIV ได้ไหมคะ 2. คน 1 คน ไม่สามารถมีเชื้อ HIV ได้เอง ถ้าหากไม่ได้รับการติดเชื้อจากที่อื่น ไม่ว่าจะเป็นเพศสัมพันธ์ เลือด หรือแม่สู่ลูก ใช่ไหมคะ
สวัสดีค่ะ โรค hiv เป็นโรคที่เกิดจากการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศใช่ค่ะ โรค hiv คือโรคติดต่อชนิดหนึ่ง หากไม่ได้ไปรับเชื้อมา ก็ไม่มีโอกาสเกิดโรคนี้เองได้ และถ้าคนที่เรามีเพศสัมพันธ์ด้วยไม่มีโรค ก็ไม่มีโอกาสรับเชื้อค่ะ